સુરતમાં પણ એક એક દંપતી એવું છે જે છેલ્લા પાંચ વર્ષથી સુરતની 50થી વધુ શાળાઓમાં દર મહિને કુલ 5000થી વધુ ગરીબ વિદ્યાર્થિનીઓને સેનિટરી પેડ ફ્રીમાં આપે છે. આ દંપતી અત્યાર સુધીમાં 1 લાખથી પણ વધુ સેનેટરી પેડ વહેંચી ચુક્યું હોવાની વિગતો મળી રહી છે. ખાસ કરીને ગરીબ અને મધ્યમવર્ગની દિકરીઓને પીરિયડ દરમિયાન થતી સમસ્યાને અંગે જાગૃત કરવા અને તેમને સેનેટરી નેપકિન આપી તેમની મુશ્કેલીઓને દૂર કરવાનો પ્રયત્ન કરી રહ્યા છે. જ્યારે પણ આ દંપતી સરકારી શાળામાં પહોંચે છે ત્યારે વિદ્યાર્થીનીઓના ચહેરા પર એક અનેરો ભાવ જોવા મળે છે.